text: 64-årig stukket ned under bandeslagsmål Fredericia
  14 oktober 2013 kl. 05.01
  En 64-årig mand er uden for livsfare, efter at han blev stukket ned under masseslagsmål i Fredericia søndag.
  Politiet foretog otte anholdelser, og tre personer bliver mandag fremstillet i retten formentlig for lukkede døre af hensyn til den videre efterforskning.
  Den 64-årig mand blev søndag eftermiddag stukket ned under et masseslagsmål ved Shell på Vejlevej i Fredericia, hvor to lokale, rivaliserende grupperinger af unge mænd mødtes.
  Det udviklede sig hurtigt til et masseslagsmål, og det var i den forbindelse, at den 64-årige mand, der var chauffør for den ene gruppering, blev stukket ned.
  